Správa zo zahraničnej pracovnej cesty1

1. Účastník zahraničnej pracovnej cesty:	

Meno, priezvisko, titul:  Zuzana Wirtz, Mgr., PhD.

Pozícia:                          koordinátor národnej štúdie	                 

Znalosť jazykov:	              Anglický
Organizácia: 		Národný ústav certifikovaných meraní vzdelávania, Žehrianska 9, Bratislava
Aktivita: 	Medzinárodné hodnotenie kompetencií dospelých a analýzy výsledkov pre potreby zvýšenia kvality celoživotného vzdelávania
ITMS projektu: 	312011R425	

2. Zahraničná pracovná cesta (ZPC):

Štát, mesto:		Grécko, Atény 
Vykonaná v dňoch:	12.02.2020 – 20.02.2020
Názov prijímajúcej organizácie: OECD
Účel cesty: 		5. pracovné stretnutie národných koordinátorov (NPM) štúdie OECD PIAAC, 
 medzinárodné školenie ku školeniu anketárov pre pilotný zber dát

Spôsob financovania:
•	z rozpočtu NÚCEM
•	z prostriedkov štrukturálnych fondov EÚ spolufinancované fondom – Európsky sociálny fond, Operačný program Ľudské zdroje – projekt „Medzinárodné hodnotenie kľúčových kompetencií dospelých (PIAAC)“
3. Rámcový program pobytu:

12.02.2020 som začala pracovnú cestu o 12:00 z miesta bydliska. Na letisko Schwechat som vycestovala autobusom z Bratislavy (o 12:43), následne letecky do Atén , kde sa konalo stretnutie národných koordinátorov z účastníckych krajín PIAAC a pokračovalo medzinárodným školením ku školeniu anketárov. Odlet z letiska Schwechat bol o 15:55 a prílet do Atén bol 19:05. 

Na Slovensko som cestovala vo štvrtok dňa 20.02.2020 , odlet z Atén bol o 19:40 a prílet na letisko Schwechat,Viedeň bol 21:10. Následne som autobusom z letiska Schwechat pricestovala do Bratislavy o 22:20. Pracovnú cestu som ukončila dňa 20.02.2020 o 23:00 príchodom do miesta bydliska.  

4. Stručný priebeh rokovaní:

Obsahom 1. dňa (13.02.2020) bol míting pre národných koordinátorov štúdie PIAAC, ktorého sa zúčastnila aj pani Ing. Ildikó Ildikó Pathóová (zamestnanec odboru celoživotného vzdelávania Ministerstva školstva)  na ktorom sa a diskutovalo sa o:
- aktivitách OECD Sekretariátu,
- časovom harmonograme aktivít a plánovaných činností pre PIAAC medzi pilotným zberom dát a hlavný zberom
-objasnenie a vysvetlenie položiek v Dotazníku sociálneho zázemia (DSZ) a Kognitívnych cvičeniach
-plán analýz pre Dotazník sociálneho zázemia
-plán analýz pre Kognitívne cvičenia
- objasnenie fungovania technickej podpory zo strany OECD počas pilotného zberu dát
- prehľad kódovania pre povolania a zamestnania k dotazníku DSZ 
-objasnenie technických štandardov a procesov pre prácu s dátami -„data flow“ a data manažment  

Po skončení celodenného mítingu sa konal ešte post-míting ktorý pozostával z diskusie zástupcov zúčastnených krajín o možných riešeniach, ktoré sa týkajú realizácie pilotného zberu dát: ako napr. harmonogram testovania systému PDS, odmeňovanie respondentov, GDPR k dátam, dĺžke dotazníka DSZ, funkcionalít a problémov pri testovaní CMS softvéru, technických parametrov tabletov k zberu dát a iné.

Obsahom 2. Dňa (14.02.2020) bol míting pre národných koordinátorov štúdie PIAAC, ktorého sa zúčastnila aj pani Ing. Ildikó Ildikó Pathóová (zamestnanec odboru celoživotného vzdelávania Ministerstva školstva)  na ktorom sa a diskutovalo sa o:
-spôsobe kontrole kvality výberu vzorky do pilotného a hlavného zberu dát 
-spôsoboch a alternatívach riešenia „odmietnutí“ a možných nesúladoch v dátach a kontrole práce anketárov
-prezentovanie rôznych foriem kontroly kvality naplnenia vzorky (miera návratnosti) prostredníctvom CMS, DME a formy reportovania pre OECD
- prezentovanie zhrnutí najaktuálnejších problémov, týkajúcich sa prípravy na pilotný zber dát, ktoré členské krajiny riešia
-sekcia kladenia otázok a odpovedí, záverečné zhrnutie celého mítingu

Obsahom 3. Dňa (15.02.2020) bol vlastný míting s pani Ing. Ildikó Pathóovou a s národnými koordinátormi a členmi tímu PIAAC vybraných susedných krajín Slovenska (Rakúsko, Maďarsko, Česko ) ohľadne riešenia prípravy k pilotnému zberu dát. Hlavne propagácia PIAAC na web, práca s anketármi, odmeňovanie anketárov/respondnetov a riešenie odmietnutí zo strany respodentov, preklad materiálov (PBA booklety a pomocné karty k DSZ). Taktiež sme preberali participáciu vybraných krajín  na plánovanom  projekte využitia expertov OECD k anylýze „mäkkých zručností“ pedagogických zamestnancov. 

Obsahom 4. Dňa (16.02.2020) bol interný pracovný míting so zamestnancom odboru celoživotného vzdelávanie Ministerstva školstva pani Ing. Ildikó Pathóovou zameraný na riešenie obsahovej náplne školiacich materiálov, predovšetkým Príručky práce pre opytovateľov k pilotnému zberu dát.

Obsahom 5. Dňa (17.02.2020) boli dole uvedené témy medzinárodného školenia ku školeniu anketárov, ktorého som sa zúčastnila zároveň aj s koordinátorkou zberu dát Mgr. Michaelou Lacikovou.
Detailný program školenia_prvý deň:
•	Tréning všeobecných techník vedenia rozhovoru; Časť 1: Kladenie otázok a zaznamenávanie odpovedí, Tréning pre opytovateľov
•	Školenie všeobecných techník vedenia rozhovoru; Časť II. – Nadviazanie spolupráce 
s opytovaným účastníkom výskumu, Tréning pre opytovateľov
•	Úvod a prehľad do výskumu PIAAC: Čo je PIAAC, Čo meria PIAAC, Ako budú použité zistenia PIAAC, Ciele pilotného testovania
•	Úvod do Koncepcie pilotného testovania PIAAC, Komponenty pilotného testovania_BQ
•	 Školenie na CAPI notebookoch, ktoré sú totožné s tabletami, prostredníctvom ktorých budú opytovatelia výskumu PIAAC zaznamenávať odpovede od opytovaných účastníkov výskumu.
V rámci prvého dňa sme absolvovali aj rôzne cvičenia: 
•	Školenie všeobecných techník vedenia rozhovor pre opytovateľov; 1. časť – Kladenie otázok a zaznamenávanie odpovedí; Cvičenie 1: Rola opytovateľa
•	Školenie všeobecných techník vedenia rozhovoru; 1. časť – Kladenie otázok a zaznamenávanie odpovedí; Cvičenie 2: Získavanie detailnejších odpovedí
•	Získavanie spolupráce opytovaného účastníka výskumu; Cvičenie 1: Nadväzovanie kontaktu: Vaše dojmy
•	Získavanie spolupráce opytovaného účastníka výskumu; Cvičenie 2: Kľúč k nadväzovaniu kontaktu
•	Získavanie spolupráce opytovaného účastníka výskumu; Cvičenie 3: Zhrňujúce cvičenie

Obsahom 6. Dňa (18.02.2020)  boli dole uvedené témy medzinárodného školenia ku školeniu anketárov, ktorého som sa zúčastnila zároveň aj s koordinátorkou zberu dát Mgr. Michaelou Lacikovou. Program bol prioritne adresovaný Dotazníku sociálneho zázemia (DSZ) a jeho špecifikáciám.
Podrobne sme sa venovali zložkám pilotného testovania ako:
•	samotnej administrácii DSZ a prehľadu jednotlivých častí DSZ
•	dispozičným kódom (záznam dokumentovania výsledkov každého kontaktu s opytovaným účastníkom výskumu)
•	Doorstep Interview
•	Úvod do časti dotazníka s názvom Cvičenie: Kompetencie (zručnosti) pri práci s tabletom, Komponenty: zložky na čitateľské alebo matematické zručnosti, Cvičenie na tablete, Rozdeľovač (Lokátor) a Konkrétne úlohy výskumu PIAAC – Otázky čitateľskej gramotnosti, matematickej gramotnosti alebo Adaptívne riešenie problémov.
•	Bližšie a konkrétnejšie sme cez cvičenia administrovali Kompetencie(zručnosti) pri práci s tabletom
Dáta manažér, RNDr Oľga Zelmanová sa spolu so mnou zúčastnila počas coffe breaku (medzi jednotlivými sekciami školenia) aj s pani  Leylou Mohadjer, z Westatu, odborníčkou na sampling a štatistiku v rámci ktorého sme diskutovali alternatívy a správnosť výberu našej vzorky do pilotného zberu a vyplňovanie príslušných formulárov na portál.   

Po tomto dni sme získali informácie od ostatných členských krajín o postupe administrácie jednotlivých zložiek pilotného testovania výskumu PIAAC. Na tomto školení som bola s pani Ing. Ildikó Pathóovou z Odboru celoživotného vzdelávania  (odišla však z poobedného školenia skôr, kvôli cestovaniu domov).

Obsahom 7. Dňa (19.02.2020) boli dole uvedené témy medzinárodného školenia ku školeniu anketárov, ktorého som sa zúčastnila zároveň aj s koordinátorkou zberu dát Mgr. Michaelou Lacikovou. Program bol určený hlavne interaktívnym cvičeniam a kontrole kvality.
Obsahom tohto školiaceho dňa bolo:
•	Nástroje a stratégie na navodenie respondentovej spolupráce
•	Navodzovanie respondentovej spolupráce a cvičenia k tejto oblasti
•	Rola opytovateľa, hranie rolí opytovaného účastníka výskumu a k tomu prislúchajúce cvičenia
•	Úvod do iCMS – medzinárodný systém na zaznamenávanie rozhovorov – prehľad jeho funkcií a nastavení, ako aj samotných stupňov prihlasovania
•	Prehľad dotazníka Pozorovanie pred domov a jeho administrácia  
Na tomto stretnutí sme získali informácie v podobe rád a odporúčaní od ostatných členských krajín o manažovaní iCMS a rozdelenia rolí jednotlivých zložiek pilotného testovania výskumu PIAAC, ako aj samotného ohodnotenia opytovateľov a opytovaných účastníkov výskumu

Obsahom 8. Dňa (20.02.2020) boli dole uvedené témy medzinárodného školenia ku školeniu anketárov, ktorého som sa zúčastnila zároveň aj s koordinátorkou zberu dát Mgr. Michaelou Lacikovou. Program vyhradený pre školenia kvality kontroly a riadenia kontroly , ktoré zahŕňali:
•	používanie prehľadov/reportovacích správ a nástrojov riadenia na spoluprácu v medzinárodnom systéme iCMS
•	manažovanie a správa prípadov (jednotlivých rozhovorov) v iCMS cez pozíciu administrátora, supervízora a opytovateľa
•	Lokalizácia skúmaných osôb a obytných jednotiek
•	Administrácia dotazníka Výber (Screener) spolu s cvičeniami a preškolením si jednotlivých problematických prípadov.
•	Čas po 16:00 bol vyhradený na cestovanie domov. 
5. Odporúčané závery:
NPM míting a školenia
-dbať na dodržiavanie termínov reportovania OECD a finálne vyexportovanie dát (15.08.2020)
-komunikovať s ETS/Westat vypracovanie nášho finálneho softvéru iCMS s PDS, ako aj Administration site
-pripraviť aj trénovaciu verziu iCMS softvéru pre anketárov na školenia
-v prípade potreby komunikovať ohľadom výberu vzorky s expertmi konzorcia
-zabezpečiť preklad iterface a Výberu (Screenera) prostredníctvom aktuálnej OMT a postupov z posledného dokumentu o preklade interface a jeho adaptácie. 

Školenia
-dopracovať kapitolu dispozičné kódy a vysvetliť anketárom princíp zadávania konečných dispozičných kódov 
-zahrnúť všetky odporúčania pre administrovanie Výberu (Screenera), DSZ ako aj cvičení do školiaceho materiálu pre anketárov

6. Prehľad prinesenej dokumentácie a miesto jej uloženia:

Všetky materiály zo stretnutí sú dostupné na serveri NUCEM/projekty/piaac.

7. Osobitne vyhotovený očakávaný prínos ZPC:

Závery stretnutí sú vo forme inštrukcií, záväzných pokynov a harmonogramov, ktoré bude jednoznačne nevyhnutné previesť do prípravy projektu na národnej úrovni.
	
8. Spôsob zverejnenia výsledkov ZPC, prenos získaných informácií

Všetky dostupné materiály sú zverejnené na portáli PIAAC a sú prístupné iba povereným pracovníkom národných centier jednotlivých krajín.

Svojím podpisom súhlasím so zverejnením správy na internete.

Správu vypracoval: Mgr. Zuzana Wirtz, PhD.

Dátum:			25.02.2020

Správu schválil: 	              PhDr. Romana Kanovská
 Správu zo ZPC je potrebné vypracovať do 5 dní od jej ukončenia a v papierovej aj v elektronickej forme predložiť na schválenie.